system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Pin (arbore).
assistant
:Pentru alte utilizări ale numelui Pin, vedeți: Pin (dezambiguizare).

	
Pinul (Pinus),  este un gen de plante din familia  Pinaceae, orginar din emisfera nordică  și  cuprinde peste 80 specii de arbori (mai rar arbuști) rășinoși, având scoarța roșie.

Caracteristici 
 Rădăcinile sunt pivotante și au ramificații viguroase.
 Coroana este regulat-conică, sau la unele specii poate fi neregulat-lățită, iar la maturitate ramurile cresc orizontal, fiind dispuse regulat-verticilat.

 Frunzele acestui gen sunt aciculare, persistente și dispuse în mănunchiuri de câte 2-5, învelite la bază de o teacă comună, membranoasă.

 Florile sunt unisexuat-monoice; cele femele sunt elipsoidale sau conice, cu carpele solzoase, având la bază 2 ovule care se transformă în semințe; cele mascule sunt grupate sub formă de amenți cu numeroase stamine.

 Conurile sunt drepte, orizontale sau pendente, simetrice sau asimetrice, de mărimi și forme variabile, având solzi lemnoși imbricați, fără bractee.

 Semințele sunt ovate, aripate, de culoare gri.

Înmulțire 
Se înmulțește prin semințe, înmulțirea pe cale vegetativă fiind foarte dificilă .

Utilizare 
Se folosesc în parcuri și grădini. Din lemnul unor specii de pin se obține prin distilare uscată un gudron medicinal folosit în dermatologie (Pix liquida).

Moduri de scriere a genului Pinus la diverși autori 
 Pinus, întâlnit în Milea Preda, Dicționar dendrofloricol 1989

Specii 	
Din cele peste 80 specii, mai cunoscute sunt următoarele:	

 Pin roșu,  (Pinus banksiana  Lamb.)   
 Zâmbru, (Pinus cembra L.)
 Pin de Himalaya, (Pinus excelsa  Wall.)
 Pin maritim, (Pinus maritima)
 Jneapăn, (Pinus mugo Turra. sin.: Pinus montana Mill.), sin.: Pin de munte
 Pin negru, (Pinus nigra Arn., sin.: Pinus laricio Poir.), sin.: Pin austriac
 Coconar, (Pinus pinea L.), sin.: Pin umbrelă
 Pin galben,  (Pinus ponderosa Dougl.)
 Pin pitic, (Pinus pumila Rgl.)
 Pinul strob, (Pinus strobus L.), sin.: Pin neted
 Pin de pădure, (Pinus sylvestris L.)

Note

Bibliografie 
 Dicționar dendrofloricol, Editura științifică și enciclopedică, București, 1989.

Legături externe 

 

Arbori
Pinaceae